
ВБедомствено издание -- разпространява се безплатно 


Родоначалникът на българската археология Ка- 
рел Шкорпил за първи път споменава римския град 
„Августа при с. Хърлец, Врачански окръг. Той лока- 
лизира Августа в руините на късноантичната и ран- 
новизантийска крепост „Калето“. К. Шкорпил дава 
едно сравнително точно описание на местността и 
крепостните съоръжения. Към същия материал е 
представен и план на крепостта, която има форма 
на неправилен петоъгълник, издължен от север към 
тог. Крепостта според К. Шкорпил е била снабдена 
с три порти--по една от изток, запад и север. На не- 
говия план са маркирани и тринадесет кули, от тях 
две са ъглови и сдинадесет междинни. Южната, 
най-издигната част на платото е отделена със стена 
(обр. 1)- По-късно Вацлав Добруски публикува ед- 
ка оброчна плоча, открита в околностите на Авгу- 
ста. Тя е посветена на тракийския, конник и боги- 
нята Епона (обр. 2). По негово мнение съединява- 
нето на тракийския бог-конник с келтското боже- 
ство Епона е засвидетелствувано тук за първи път“. 
Един надпис от некропола на Августа публикува Б. 
Филов (обр. 3). Той е на ветеран от ала Капитонис, 
която е лагерувала източно от Августа, в кастела 
Вариана, при дн. с. Лесковещ. Веселин Бешевлиев, 
разглеждайки имената на селищата от римската 
епоха, поставя Августа сред тези с латински произ- 

ход на имената“. В свои публикации Велизар Вел- 
ков? и Василка Герасимова” отделят значително мй- 
сто на Августа. Едно съобщение имаме и в сп. ПА 
рист“, където се казва, че в средата на „Калето“ 


се издигали стените на една сграда, която местното 
население наричало „двореца“. За още един над- 
пис, отнасящ се за ветеран, но вече от ала Августа“, 
съобщава отново К. Шкорпил: Използувайки тезп 
материали, Борис Геров идва до извода, че „... 
През Флавиево време в „Калето“ при с. Хърлец е 
стояла ала Августа, която вероятно дава името на 
селището, а по-късно и на р. Огоста. Върху лагера 
на конната част от | век на това място през П век се 
развива градският център Августа“. Разглеждайки 
териториите на отделните градски центрове от рим- 
ската епоха, Б, Геров казва: „... Остава открит въ- 
просът, дали пространството между долното > тече- 
ние на р., Огоста и р. Цибрица е принадлежало на 
територията на Ескус (при дн. с. Гиген) или пък 
иякое от селищата край Дунава, евентуално Авгуъ- 
ста или Региана, е  притежавало муниципиално 
право и е било център на тази територия““. Отдел- 
ни материали, открити в землището на Хърлец, 
публикуват Б. Николов" и Сп. Машов”. 


АВГУСТА В ДРЕВНИТЕ ХРОНИКИ 


За първи път срещаме името на Августа в двата 
римски пътеводителя - на император Антонин и 
картата на Певтингер, като селище на крайдунав- 
ския път от Сингидунум (дн. Белград) за Констан- 
тинопол", 4 

По-късно в „Списък на служебните рангове в 
Римската империя“ е посочено, че Августа е под- 
чинена на дукса на провинция Крайбрежна Дакия, 
а в крепостта лагерува отред конници-далматин- 
ци“. В „География“ на неизвестен автор от Равена 
също се споменава Августа". 

Обр. 1. План на крепостта по К. Шкорпил 


По-обширно е сведението на Прокопий от Цеза- ударите 
рея, което е достигнало до нас в неговия труд „За: Ма 
строежите“. Той пише „.. Недалеч оттам (става 
въпрос за Рациария) били останали само основите. 
на един град. По-рано градът се наричал Августе, а 
сега „запазвайки старото си име, е превърнат от им-. 
ператор Юстиниан изцяло в един нов и непокътнат. 
град с доста много жители““, 

За последен път името на Августа се среща в, 
„Световна история“ на Теофилакт Симоката като. 
селище, пострадало от аварските нашествия. „Вар-: 
варите става въпрос за аварите), след като раз-. 
рушили Августа и Виминацио (това са прочути 
градове, които плащат данъците си на Илирийска- 
та провинция), веднага се отправиха в поход““. 

В древните хроники името на града се среща с 
няколко окончания: Августес у Прокопий от Цеза- 
рея, Августас в Теофилакт Симоката, Августис.Б 
двата пътеводителя и отново Августас в „Списък 
на служебните рангове в Римската империя“. 


АРХЕОЛОГИЧЕСКИ ПРОУЧВАНИЯ И 
РАЗКОПКИ 


През 1973 г. се проведоха първите сондажни про- 
учвания на Августа при Хърлец, които прераснаха 
в спасителни археологически разкопки на широк 
фронт и продължават и досега. Те бяха наложени 
от интензивни изкопни работи във връзка със строе- 
же на Първа атомна електроцентрала, която е 8 
близост с обекта. След приключване на археологи- : 
ческите разкопки в този край на окръга ще со еще Обр. 2. Оброчна плочка на тракийския конник и Епона 
ми един интересен туристически комплекс, който ще 


обхваща историята на нашите земи от древността 

до днес -- Августа, средновековната крепост „Ка- | 
мъка “при гр. Оряхово, Козлодуйския бряг и Първа | 
атомна. 

Резултатите от археологическите разкопки и про- 
учвания на околностите на м. „Калето“ показват. 
че тук са съществували исукрепени и укрепени по- 
селения през няколко епохи, Селища са имали тук 
и траки, и римляни, и българи, 

Най-ранните останки са от края на бронзовата 
епоха, Бяха открити два гроба, в които погребе- 
нията са извършени чрез изгаряне на трупа, а пра- 
хът на починалите е поставен в урна. Те имат фор- 
ми, характерни за глинените съдове от края на 
оронзовата епоха и началото на старожелязната 
(края на П хилядолетие пр. н. е). Находката от 
края на бронзовата епоха (обр. 4), открита в осно- 
вите на Августа, не остава изолирана. Преди някол- 
ко години на З км югозападно от Августа случайно 
бил разкопан гроб с погребение от началото на 
бронзовата епоха (П1 хилядолетие пр. н. е). Наме- 
рен бил скелет в свито положение (хокер), оцветен 
с червена охра. Като гробен дар бил поставен гли- 
нен съд. 

По-късни погребения били открити наскоро в дво- : 
ра на ТКЗС. За съжаление запазени са само желез- 
ните върхове за копия, а глинените съдове са начу- 
чени. Макар и силно фрагментирани, те ни дават до- 
статъчно данни, за да можем със сигурност да от- 
песем тези погребения в ГУ в. пр. н. е. Няма съмне- 
ние, че тези погребения са свързани с останките на 
сдно все още непроучено тракийско селище в окол- 
ностите на Хърлец. Свидетелство за присъствието свали 
на траките в близост с Калето са издигнатите в зем- Обр. 3. Надгробен надпис на ветеран от ала Капитонис. 

лището на Хърлец надгробни могили. Те са харак- 
терни за траките от предримската епоха в нашия 
край. Могилите не са разкопавани, нито проучвани, 
но част от тях вече са унищожени при прокопаване 
на различни канали, Досега все още в района на се- 
лото са запазени десетина могили. Тракийските над- 
гробни могили са извъпредно важни паметници от 
древността, Това налага тяхното опазване, за да 
могат тези интересни свидетели от величавото ми- 
нало на нашите земи да достигнат и до бъдещите 
поколения, Много интересна е и случайно открита- 
та монета на тракийския владетел Адей (обр. 5)- 
Траките не достигат до цялостно обединение на 
племената от Балканския полуостров, а създават 
отделни държави. Това, от една страна, им дало 
възможност да развият самобитна материалка и 
духовна култура. От друга страна, те били в посто- 
янна вражда, която не затихнала дори и пред запла- 
хата, надигаща се от запад. Тази заплаха идвала от 
страна на младата робовладелска империя -- Рим. 
Римляните стъпили на Адриатическото крайбрежие 
в началото на П в. пр. н. е. Те покорили македон- 
ците и по този начин достигнали до земите на тра- 
ките. Първоначалните контакти на римляните с тра- 
ките са търговски. Те изиграли ролята на проучване 
п разузпаване на пътищата за бъдещото военно за- 
владяване на тракийските земи. Първото нахлува- 
не северно от Балкана с през 29/28 г. пр. н. е. под 
ръководството на Марк Лициний Крас“ Римляните 
и тук прилагали традиционната си политика: „раз- 
деляй и владей“, което им помогнало за по-лесво 
завладяване на Балканския полуостров. Така се 
достигнало до 46г. от н. е., когато всички тракийски 
племена били покорени, земите им разделени на 

Обр. 4. Глинени урни от края на бронзовата епоха 


провинции и включени в пределите на Римската им- 
перия. За един дълъг период от време р. Дунав ста- 
ва северна граница на Рим с отвъддунавските вар- 
варски племена. Това наложило и изграждането на 
сигурна отбранителна система, т. н. „Дунавски ли- 
мес“. Звено от тази система е и крепостта Августа. 
За да могат да придвижат войските си в най-застра- 
шената точка на империята, римляните изграждат 
солидни пътища. Такъв е бил пътят, изграден по 
Дунавското крайбрежие, свързващ крепостите и 
селищата от Виминациум до Византион. Той мина- 
вал и през Региана при Козлодуй, Августа при 
Хърлец и продължавал на изток до делтата на Ду- 
нава, а след това по черноморския бряг. Потвърж- 
дение на факта, че пътят не с съществувал, а е из- 
граден след завладяването на Балканския полуост- 


„ров от римляните, са имената на селищата, през 


които преминава. Близо 50 0 от имената на седи- 
щата и кастелите, достигнали до нас, са с латински 
произход". 

Както видяхме, писмените сведения на античните 
и ранновизантийски хронисти за Августа не са мно- 
гословни. Освен това те дават сведения преди 
всичко за местоположението на крепостта, за стану- 
ващите в нея военни части, за разрушаването й ог 
варварите или за нейното възстановяване. 

Провежданите в момента археологически разкоп- 
ки ни дават по-точна представа за топографията, 
формата и големината на античния и ранновизантий- 
ски град Августа, за неговата укрепителна система, 
водопроводна и канализационна мрежа, за строп- 
телната техника и занаятите. Археологическите про- 
учвания ни дават сведения за бита, културата, нра- 
вите, обичаите, изкуството и религията, за промен- 
ливата история на града и околностите му в про- 
дължение на римската и ранновизантийска епоха. 

Спасителните археологически разкопки се про- 
веждаха с голямо напрежение и интерес. Под рав- 
ната повърхност на „Калето“ постепенно се очерта- 
Баха границите на крепостта и се разкриваше страни 
ца по страница историята на един забравен град от 
далечното минало на нашия край. След четирина- 
десет столетия на мълчание ние имаме щастието да 
влезем отново в съприкосновение с древността и 
да надникнем в тайните на Августа. 

„Августа с разположена на 2,5 км северно от 
с. Хърлец върху невисоко плато на левия бряг на 
старото корито па р, Огоста, То има господстващо 
положение над околната равнина ие било естест- 
вено защитено през античността, От юг го огражда- 
ли високите 10 -- 12 м брегове на Огоста, от изток 
и север се с простирало пепроходимо блато, което 
е пресушено в наши дни при корекцията на р. Ого- 
ста. Единствено най-достъпна с била местността от- 

към запад. За да се подсили защитата от тази стра- 
на, освен издигнатата крепостна стена е бил изко- 
пан пред нея и ров. В най-южната част на „Калето“ 
той личи и досега. Площта, която заграждат крепо- 
стните стени, е около 80 дка, но както е известно, 
античните градове са се простирали и далеч навън 
от стените. 

Като гранична провинция Мизия (по-късно Край- 


Обр. 5. Бронзова мопета на тракийския владетел Адей 


брежна Дакия) е изпитала първите удари на на- 
хлуващите от север враждебни племена, които 
успявали да преминат р. Дунав. Дългогодишните 
археологически проучвания на римския и раннови- 
зантийски град Августа ни дадоха възможност 
да проследим укрепителните съоръжения в един 
дълъг период от време (от П до УГ в.). Обикнове- 
но се смята, че крепостните стени и съоръженията, 
свързани с тях, през късната античност били строе- 
ни набързо, под напора и паническия страх от на- 
паденията на варварските племена откъм север. 
Проучването на Августа показа, че не е имало ни- 
що подобно. Градежът е изпълнен в добрите тра- 
диции на римското стройтелство, методично и с го- 
ляма точност и дори издава един стремеж към стро- 

га красота и симетрия, удивителна архитектурна 
точност, която размирните времена и външна запла- 
ха пе са могли да смутят, 


КРЕПОСТНАТА СТЕНА 


следва профила на платото, поради това градът 
има неправилна петоъгълна форма, издължена от 
север към юг. Западната й част от проучената п3- 
точна стена сключват почти прави ъгли със север- 
ната. Северната й част от западната крепостни сте- 
ни не са съвсем прави, Северната леко се издава 
навън, а западната постепенно се вдава на изток 
(обр. 6): 

Основите на крепостната стена са вкопани здра- 
во в почвата. Тяхната дълбочина достига до 2,590 м. 
Тази голяма дълбочина е била наложена от слаба- 
та льосова почва, а също така и от близостта на 
блатото, което допълнително отслабвало здравина- 
та на терена. Стените са изградени от грудо обра- 
ботени камъни, споени с бял хоросан. Ширината им 
достига до 2,50 м. Външното и вътрешно лище са из- 
градени от по-едри ломени камъни с по-равна външ- 
на страна, а вътрешността е запълнена с блокаж 

от дребни ломени камъни, примесени с много хо- 
росан. Поради големите разрушения на крепост- 
ната стена през столетията, когато Августа за дъ.- 
го е била използувана като кариера, по време на 
разкопките тя бе запазена най-много до 1,50 - 2 м. 
Много трудно е да се определи първоначалната ва- 
сочина на крепостната стена, но сравнявайки я със 
стените на други по-запазени градове от същата 
епоха, като например крепостната стена на Хисар”, 
можем да приемем, че и стената на Августа е била 
висока до 10 - 12м. 

Крепостта по плана на Шкорпил е имала три- 
надесет бойни кули (обр. 1). При археологически- 
те разкопки само на северната крепостна стена и 
часта от западната (която е проучена досега) бяха 
открити дванадесет кули (обр. 6). Това показва, че 
числото им е значително по-голямо от това, което 
се е виждало при обиколката па К. Шкорпил в на- 
чалото на века, Кулите имат две форми: ветрило- 
подобни (ъгловите) и правоъгълни с полукръгъл 
завършек отпред или г н. ОП -подобни (за всички 
межди ит азстоянието между отделните кули 

е различно, Най-голямо е между кули Хо 2 и Хе 3 
на северпата крепостна стена -- около 45 м, а най- 
малко между кула Хе | (северозападната ъглова) 
и Хо 2, около 30 м. Разстоянието между другите 
кули е средно около 35 м. Засега все още не ни е из- 
вестен броят и разстоянието между кулите на из- 
точната крепостна стена, тъй като тя е обект на бъ- 
дещи проучвания. 

Градежът на кулите е еднакъв с този на крепост- 
ната стена, но ширината на техните стени е до 2 м. 
В кулите се е влизало през входовете от вътрешна- 
та страна на крепостната стена. От останките, до- 
стигнали до нас, е трудно да се установи начинът, 
по който са били затваряни. Страниците на входо- 
вете са изградени от тухли, а до горните етажи па 
кулите се е излизало по дървени стълби, от които 
досега не са запазени никакви следи. 

По своето устройство и форма кулите и техният 
начин на градеж много приличат на съвременните 
им крепостни стени на други късноантични и рапно- 
византийски градове и кастели в провинция Долна 
Мизия (Северна България) и Малка Скития (дн. 
Румънска Добруджа). Между тях заслужава да се 

споменат: Ескус! (при дн. с. Гиген), Нове? (при 
Свищов), Дбритус? (при Разград), Ятрус“. (при 
с. Кривина, Русенски окръг), Трезмис” (при с. Игли. 

да), Капидава (при с Капидава), Диног енция? 

(пра с. Гарван) идр. 

„ Досегашните археологически проучвания. на те- 
зи градове и кастели дават данни, че всички те са 
построени по времето на Лициний и Константин Ве- 
лики, т. е. през първите десетилетия на ТУ в., когато 
р. Дунав отново става граница (лимес) на Римска- 
та империя, след изтеглянето на римските войски 
от. отвъддунавска Дакия (дн. Румъния). Особено 
важни за датирането на споменатите крепости са 
данните от проучването на крепостната стена на гр. 
Тропеум Траяни?, която била разрушена от готите 
в 295 г. и била възстановена по време на съвместно- 
то управление на Лициний и Константин Велики, 
между 315 и 317 г. Това по несъмнен начин е уста- 
новено от строителен надпис върху каменен блок, 
вграден в една от градските порти и намерен в 
пръстта по време на археологическите разкопки. В 


„крепостните стени на други градове са открити из- 


ползувани като строителен материал надгробни 
плочи и официални надписи, тухли с печати от рим- 
ски легиони и али, които дават опорни, точки за 
точно датиране времето на изграждане на стените. 
Археологическите проучвания на Августа, за пър- 
ви път ни дават данни, че крепостната И стена е из- 
градена преди първите „готски нашествия (238 - 
ЗаЩ г.). В южната кула (Хе 12) на западната порта 
бе открита колективна находка от бронзови. моне- 
ти върху под от хоросанова: замазка. Те са сечени 
от, името на имп. Константин, Велики и синовете му 


„ Константин. П, “Констанс. и, „Констанций, | а послед- 


ТЕ 


ти, 


ните са ост името на имп. Валенс (378 - 395 г.) 
(обр. 7). Това е времето на вторите готски наше- 
ствия, когато Августа е била разрушена за втори 
път. Под хоросановата замазка, служеща за под, 
продължаваше културен пласт, а най-ранната мо- 
нета в него е от имп. Гордиан Ш (238 -- 244 г.), 
сечена във Виминациум (дн. Косталац) (обр. 8). На 
тези две подови нива съответства и различно из- 
граждане на стената на тази кула, които ясно се 
разграничават едно от друго. За последния период 
от съществуването на крепостта за датата на ней- 
ното разрушаване представа получаваме от една 
голяма колективна находка от оръдия на труда 
(обр. 9), оръжия, бронзови съдове и монети. Мо- 
нетите в тази находка са сечени от името на визан- 
тийските императори: Анастасий, Юстин 1, Юсти- 
ниан 1, Юстин Пи жена му София, а последната е 
от Тиберий Константин (581 - 582 г) (обр. 10). 
Това е едно сигурно потвърждение на сведението 
на Теофилакт Симоката, че Августа е разрушена от 
аварите в 582 г. 

Влизането в Августа е ставало през три порти. 
Само откъм юг не е имало вход, тъй като там гра- 
дът опира на високия, отвесен бряг на р. Огоста. 
Две от портите -- северната и западната, вече са раз- 
крити, а на западната стена е открита и една мал- 
ка порта (потерна). Потерните са тайни входове. 
служещи за внезапни излази, когато градът е бил 
застрашен от врагове. Третата голяма порта, на нз- 
точната стена, не е проучена, но К. Шкорпил я от- 
белязва на своя план. Логично е там да е ималс 
вход, тъй като главният път, вървящ от запад към 
изток, е минавал през града. Бъдещите аркеоло- 
гически разкопки вероятно ще потвърдят нейното 

Обр. 7. Бронзова монета от имп. Валенс 


съществуване и ще ни дадат точна представа за 
нейното устройство. 

СЕВЕРНАТА ПОРТА (обр. 11). Тя беше открита 
през 1973 г. От изток и запад е фланкирана от две 
кули с ОП -подобна форма, които се издават напред 
от крепостната стена. Стените им са доста повреде- 
ни, особено най-издадената част на западната кула. 
Тя е разрушена до основата: 

Портата има външна, отвесно спускаща се врата 
(катаракта) и вътрешна -- двукрила на въртящи 
се оси. За устройството на външната врата данни 
получаваме от отвесните правоъгълни жлебове, из- 
дълбани в страниците, които ограничават отвора ча 
портата с ширина 4 м. Ширината на отвесните жле- 
бове, по които се е спускала вратата, е 15 см. Дър- 
вената масивна врата, дебела 15 см, обкована с 
желязо, не е запазена. От вътрешната са запазени 
само хоризонталните плочи в двата края. В тях са 
издълбани дупки, в които се движели отвесните оси 
на двукрилата врата. За да се осигури по-лесното 
им движение, под тях са били подложени дървени 
трупчета, обковани отвън с желязо. Макар и на- 
пълно разядена от ръждата, едната обковка бе на- 
мерена в западната част на портата. Разстоянието 
между двете врати е 70 см. Стените на портата са из: 
градени от едри, добре огладени варовикови блоко- 

ве. Подът на портата е настлан с големи хубаво 
оформени плочи, които обхващат само прохода. 
Непосредствено зад двукрилата врата, в източната 
страница на портата, има отвор, в който се е приби- 
рала гредата, подсигуряваща вратата отвътре. Раз- 
мерите на отвора са 30 па 30 см, което показва, че 
гредата е имала близки до тези размери. За по-лес- 
ното й движение подът и страниците на отвора са 
били облицовани с тухли | 
Августа споделя съдбата на крепостите и градо- 
вете в провинция Мизия. Тя преживява години на 
икономически и културен разцвет, но и години на 
вражески нашествия. Чисто отбранителни съобра- 
жения наложили наскоро след изграждането й се- 
верната порта да бъде затворена с набързо изгра- 
ден зид. Оставена е само една малка врата, шя- 
рока 1,20 м. Грудата и набързо направена зидария 
рязко се отделя от добре оформените камъни, и5- 
ползувани при първоначалния градеж. Това ни на- 
вежда на мисълта, че опасността ще да е била го- 
ляма и твърде близка, за да се затвори тази така 
добре изградена порта. По-късно малката врата 
(потерна) също е затворена, а двете стени са под- 
силени с трета, но още по-набързо изградена. За 
спойка е използувана кал. Върху настилката на 
портата, която е изградена от мек варовик, почти 
няма следи от колела, което показва, че. тя е изпол- 
зувана за много кратко време. радиа Зи 
„Възниква естествено въпросът, кога е била зази- 
дана първоначално северната порта на града и ко- 
га окончателно е бил прекъснат достъпът в крепост- 
та през нея. Южно от страницата на-входа на | м 
от: античното. ниво бе открита колективна“ находка 
ог: бронзови монети. Тя ни дава "известни указания 

за датата на тези драматични събития от история- 
та на Августа. Въпреки че повечето от тях са лощо 
запазени, то от тези, които се разчитат, се вижда, 
че са сечени по времето на имп. Валенс (края на 
ТУ в.)- Това е периодът на вторите готски наще- 
ствия. Навярно с тези вълнения в провинция Мизия 
е свързано и първото преустройство на тази порта. 
По-късно през УТ в. по времето на имп. Юстиниан | 
(527 - 565 г.), както се споменава в съчинението 
на Прокопи „За строежите“ крепостната стена на 
Августа е издигната от основи. По това време е би- 
ла зазидана потерната, а двата зида подсилени, с 
трети. Дебелината на така оформилия се зид е поч- 
ти колкото и на крепостната стена. 


Обр. 8. Бронзова монета, отсечена във Вимипациум от 
имп. Гордиан П1 гаеди 

Подобен случай на затваряне на портата имамс 
и при крепостите на Абритус” и Германия”. Почти 
аналогичен е начинът на преграждане на втората 
крепост -- Германия. Там също първоначално е пре- 
зидана и оставена малка потерна, а по-късно и тя 
е затворена. Този начин за доукрепяне на крепости” 
то чрез зазиждане на портите, ебил практикуван 
през античността, а по-късно и през средновековис-- 
то. За това могат да се приведат много примери от 
нашата страна, а така също и от съседните нам 
страни. 

От северната порта към централния градски пло- 
щад (форума) е водела главната улица с посока 
север -- юг (кардо максимо). Нейното проучване 
с задача на бъдещите археологически разкопки. 


ЗАПАДНА ПОРТА (обр. 12). Тя не е на средата 
на западната крепостна стена, а е изместена значи- 
телно на юг. Намира се на разстояние почти две 
трети от северозападния ъгъл от цялата дължина 
на крепостната стена. Това е наложено от конфигу- 
рацията на терена, а освен това много от градове- 
те от тази епоха наподбяват по плана си римските 
военни лагери. В южната си част местността е по-не- 
достъпна, което осигурява по-добра защита на пор- 
тата. През нея е минавал и главният път, идващ 


от Сингидунум (дн. Белград), вървящ по десния 
бряг на Дунава. Преминавайки през града, той е 
прехвърлял Огоста по дървен мост и е продължа- 
вал на изток към най-близката крепост Вариана. 
Основите на моста са били запазени до началото 
ва нашето столетие и К. Шкорпил посочва мястото 
им в реката“. 

Обр. 9. Железни оръдия на труда от кула Хе 12 


Западната порта също се е затваряла с две вра- 
ти, външна -- отвесно спускаща се (катаракта) и 
вътрешна, двукрила на въртящи се оси. Гя е изгра- 
дена, както и северната, от едри варовикови Облоко- 
ве. Тъй като през нея е минавал главният път, тя 
не е зазиждана и е използувана до последните дни 
от съществуването на крепостта. Това личи и от 
неколкократните поправки и подновявания на път- 
ната настилка. Освен това в пода на тази порта ли- 
чат дълбоки врязвания от колелата на колите и ко- 
лесниците, преминавали през нея Разстоянието 
между двете следи е 1,45 м, което показва между- 
осието на колите. Следите в каменната настилка са 
дълбоки 10 -- 15 см, което също е доказателство, 
че движението през тази порта е било доста интен- 
зивно, и то за дълъг период от време. Съвсем естест- 
вено е движението през тази порта да е голямо, тъл 
като снабдяването на града с продоволствие е ста- 
вало през нея и през източната порта. От западна- 
та порта към изток е водела другата главна ули- 
ца -- декуманус максимо. Там, където се пресича- 
ли двете главни улици -- кардо максимо и декума- 
нус максимо, се е образувал главният градски пло- 
щад -- форумът. Около него били разположени най- 
важните обществени сгради, а също така и магази- 
ните На форума се събирали гражданите на Аз- 
густа, когато трябвало да решават важни въпро- 
си или за съд. По начало тук протичал почти це- 
лият обществен живот на града. 

Кулите, фланкиращи западната порта, по форма 
наподобяват тези при северната, но са по-тесни. 
Тези кули, освен че излизат пред крепостната сте- 
на, но те се вдават и навътре в нея. Това е една по- 
ранна реминисценция на този тип кули. На тях де- 

„вонощно бдели часови. Те наблюдавали кой влиза 
а кой излиза от крепостта. Щом слънцето залязва- 
ло, те спускали тежката падаща врата и затваря- 
ли крилата на вътрешната. Достъпът в града и из- 
лизането от него се прекратявало до изгрев слън- 
це, когато отново се отваряли портите. Замирал 
животът по доскоро оживените улици, площади и 
храмове на града: Прекъсвал общественият жи- 
вот, но продължавал в домовете, където робите ве- 
че разпалвали светилниците. 

СТЪЛБИ -- това са други съоръжения, свързани 
с крепостната стена. В досега проучената част от 
крепостната стена са открити три на северната и 
три на западната. Една от стълбите на северната и 
две на западната стена са еднораменни, другите три 


са двураменни, което ще рече, че изкачването по 


Обр. 10. Бронзова монета от имп. Тиберий Константин -- 582 г. 

тях е ставало от двете противоположни страни. 
Всички те са от вътрешната страна на крепостната 
стена и са конструктивно свързани с нея. Това е не- 
съмнено доказателство, че са изградени едновре- 
менно с крепостта. Ширината и височината на стъ- 
палата е една римска стъпка (около 29,6 см), а 
дължината им е около | м, което е близко до три 
римски стъпки. Тази дължина е осигурявала сво- 
бодното движение на въоръжените с лъкове, копия, 


мечове и щитове римски войни. Мястото на стълби- 
те не е произволно, то е грижливо подбрано, така 
че войниците да могат най-бързо и лесно да се при- 
движват до горния край на крепостната стена, ка 
който и да било участък от нея. Освен това, издавай- 
ки се навътре от крепостната стена, те уведичавали 
дебелината и на най-уязвимите места с още 1 м. 


Градът бил ограден от всички страни с крепост- 
на стена. За да може дъждовната вода да се отги- 
ча извън крепостта, римският строител е изградил 
в крепостната стена отточни канали, които я отвеж- 
дали навън. Досега са открити три отвора, и то 
само на северната крепостна стена. Това е наложе- 
но от конфигурацията на терена, чийто наклон е от 
юг към север. Каналите са изградени от тухли, а 
отгоре са похлупени с големи плочи, след което про- 
дължава градежът на стената. Единият от канали- 
те за отводняване е свързан с градската канализа- 
ционна мрежа, той с най-западният: Пред него е из- 
градена шахта от тухли. От шахтата на юг бе про- 
учена част от канал от тухли, споени с хоросап, ав 

него се втича и едно отклонение откъм изток. Те са 
били вкопани в земята. Част от отводнителната ка- 
нализация бе открита и в североизточната част на 
крепостта. Голяма част от улиците на града са би- 
ли снабдени с подземна отводнителна канализация, 
а в по-малките те са били открити. Един надземен 
канал бе открит източно от портата на северната 
крепостна стена. Той е изграден от плоски покрив- 
ни керемиди (тегули) до самата стена, за да събира 
дъждовната вода, стичаща се от крепостта, и я от- 
вежда към портата, а оттам навън. 

Град Августа, както повечето градове от римска- 
та епоха, е бил снабден ис водопроводна мрежа. 
Главните канали, които довеждали водата до градо- 
вете, обикновено са зидани от камъни или тухли, 
споени с хоросан. Отвътре те били измазани със спе- 
циално приготвен водонепроницаем хоросан. Въ- 
трешната водопроводна мрежа е била изградена от 
керамични тръби. При досегашните разкопки тук 
бяха открити части от такива тръби за водопровод. 
Тъй като разкопките се провеждат около крепост- 
ната стена, все още не сме попаднали на вътрешни 
водопроводи или кладенци, каквито вероятно е 
имало и са използувани при прекъсване на главния 
водопровод. Под настилката на западната порта 
бе открита част от зидан водопровод. Дъното и стра- 
ните му са изградени от тухли, споени с хоросан: 
Покривът му е от стреховидно поставени тухли, а 
кад тях са натрупани камъни без спойка. Те са 
го предпазвали от разрушаване при вражески папа- 
дения. Външните канали са били старателно 
замаскирани, тъй като прекъсването им и лишава- 
нето на обсадените в крепостта от вода е било опас- 
ност, по-голяма от обсаждащия враг. 


МАТЕРИАЛНА И ДУХОВНА КУЛТУРА 


За задоволяване на ежедневните нужди на вой- 
ниците и населението на Августа, както във всеки 
град от римската и ранновизантийската епохи, Оили 
развити различни занаяти. Преди всичко трябва да 
споменем строителството на сгради, водопроводи и 
свързаните с тях каменоделство и производство на 
строителна керамика. По време на археологически- 
те разкопки бяха открити тухли и керемиди с раз- 

лични печати, но несъмнено най-интересен. е този 
с името на града (обр. 13.). Това е едно сигурно. до- 
казателство, че тук са съществували работилници 
за производство на строителна. керамика. Пак 
във връзка със строителството са били развити 
дърводелството и железарството. Бяха намерени 
отделни произведения на железарството, но това 
още: не ни. даваше основание да твърдим, че те са 
дело на местни майстори. Основание да приемем 
това ни даде разкритата напоследък колективна 
находка от над двадесет оръдия на труда. Още по- 
вече, че една част от тях изглеждат недовършени. 
Заедно с тях бяха намерени и няколко бронзови 
съда и монети. Това ни дава точната дата на пре- 
късване на живота и спиране на производството в 
Августа. 

По начин на изработка и предпочитания на из- 
образените божества върху оброчните плочки се 
вижда, че занаятите, тяхното развитие и процъфтя- 
ване се дължи на местното тракийско население: 
Произведенията им показват самобитен вкус, ви- 
соко майсторство и сръчност, които не се придоби- 
ват за едно или две столетия. Дело на тяхното май- 
сторство са надгробни и оброчни релефи, надписи 
на латински, множество накити (обр. 14), глинени 
съдове (обр. 15) идр. 

Както повечето малки градове от римската епо- 
ха в провинция Мизия, и Августа не е секла моне- 
ти. Градът и населението на околностите му са си 
служили с монети, сечени в централната римска 
монетарница и от почти всички монетарници на 
Балканския полуостров. Повечето монети са брон- 
зови, малко сребърни и най-малко златни. Те при- 
надлежат на римската и ранновизантийска епоха. 
Това е свидетелство, че в Августа е имало добге 
развита търговия. По-заможните търговци имали 
възможност да внасят стоки от близки и далечни 
външни пазари. При разкопките бяха открити вне- 
сени лампи (обр. 16), стъклени съдове (обр. 17) и 
други предмети. За развита търговия говорят и на- 
мерените везни от бронз и една каменна егзагия. 
Егзагията е мярка, върху която тежестта е 060 
значена в либри с латински цифри. Една либра е око- 
ло 320 г, а на тази е посочено, че тежи ХУ -- около 
4 кги 800 г Не можем да определим точно тежест- 
та й, тъй като част от нея е отчупена. 

От експлоатацията първоначално на > робския 
труд, а по-късно на зависимите селяни (колони) 
градската аристокрация натрупала големи богат- 
ства. Това й дало възможност да си строи разкошни 


30 


ОА Р А СИЕ 


сане) 


Обр. 13. Печати върху тухли 

Обр. 14. Сребърни и бронзови фибули. 


вт 
прида 

Обр. 14-а Фибули 


жилища в града и да изгражда крайградски сел- 
скстопански имения (вили). 

Населението на Августа се е състояло предимно. 
ат местни траки и преселници от различните про- 
винции на обширната Римска империя. За етни- 
ческата разнородност съдим по имената, изпи- 
сани върху надгробните плочи, а също така и 
по божествата, почитани в града. Почти цялото на- 
селение на околността е било под силното влияние 
на романизма. Романизацията е била по-силна за 
града и по-слаба за селата. Особено силна тя е би- 

ла при мъжкото население, което прекарвало във 
войската по двадесет и повече години. Изслужили- 
те службата си войници и уволнени (ветерани) би- 
ли оземлявани и се заселвали в близост със старп- 
те си военни лагери или в родните си места. Там 
те от своя страна ставали проводници на римската 
култура, обичаи и нрави. Подобен е случаят с ве- 
теран от ала Капитонис, хедусец (германско пле- 
ме) по произход, заселен в Августа и там починал 
ка осемдесет години». 

Населението, както споменахме, е било твърде 
разнородно по етнически състав, поради това освен 
местни, тракийски божества се почитали и мно- 
го привнесени. Светилищата се намирали както в 
чертите на укрепения град, така и навън от него. 
В тях се поставяли оброчни дарове и релефи, над- 
писи. Голяма част от тях са преупотребени “като 
строителен материал след приемането на християй- 
ството като официална държавна религия > през 


ТУ век. Подобен е случаят с откритите падгродии. 


надписи по време на разкопките: Единият бе наме- 
рен при малката порта (потерна), а вторият в бли- 
хост с кула Хе 11. И двата надписа са силно повреде- 
ни вследствие на очукването им и пригаждане за 
вторична употреба. Вторият надпис (обр. 18) е вър- 
ху хубав мраморен блок и с използуван два пъти 
като надгробен паметник. 

Вероятно най-почитаните божества са били тра- 
кийският конник и келтското божество Епона (като 
покровителка на конете). Това с естествено, тъй 
като в Августа от основаването й до нейната гибел 
непрекъснато са станували конни поделения. От из- 
ворите е известно, че първоначелно там е лагеру- 
вала ала Августа, а по-късно отред конници дал- 

Обр. 15. Глинени съдове 


матинци. Вероятно тук е стояла и една Астурийска 
ала. За това предположение оспование ни дава един 
печат върху тухла. На печата се чете ПГАКРАЗТ 
Първото съкращение Дация рипензис е свидетел- 
ство за производството на тухли и през късната ан- 
тичност.Този печат датира от времето след създа- 
ването на провинция Крайбрежна Дакия от имп. 
Аврелиан, т. е. след края на П в. Печатите със съ- 
кратеното име на провинция Крайбрежна Дакия 
често са придружени с името на римски станции ка- 
то Акве, Диерна и др. Следователно в този случай 

се касае не за частен, а държавен печат, в който 
се споменава името на съответната станция, а в на- 
шия случай вероятно името на ала Аст (урум). 
Както и сега, починалите от град Августа в древ- 
ността били погребвани извън селището. От юг, 
север и изток градът е бил ограден от р. Огоста 
и с блато. Единственото удобно пространство за 
некропол оставало откъм запад. Наистина там при 
риголване за лозя преди години са били открити 
и разрушени по-плитките погребения. От гробния 
им инвентар не е запазено нищо. По разкази на 
местни жители гробниците са били изградени от 
тухли или пък погребенията са били извършени в 
каменни саркофази. По аналогия с други проучени 
некрополи от тази епоха можем да добием предста- 
ва за начина на погребение и в некропола на Двгу- 
ста. В гробниците близките на починалия поставя- 
ли различни предмети, които да им служат в зад- 
гробния живот. Обикновено били поставяни глине- 
ни съдове от ежедневния бит (амфори, панички, 
лампи), а също така и стъклени съдове (лакрима- 
рви и балсамарии). Умрелите били погребвани 
обикновено с дрехите и накитите си. От тях са се за- 
пазили копчета, фибули, пръстени, обеци и др. Ос- 
вен > това поставяли предмети, които показвали 
принадлежността на погребания към определена 
професия: Откриват се лекарски сандъчета с ин- 
струменти в тях, въоръжение или други предмети. 
Във връзка с поверието, че при преминаването в 
задгробния свят трябва да се преплува реката 
Стикс, където се заплаща на лодкаря Хараон, в 
ръката или устата на умрелия поставяли т. н. „ха- 
"раонов обол“. Въз основа на предметите и монети- 
те, поставяни в гробовете, се установява и времето 

на погребението. Освен това гробовете били обозна- 
чени и с надгробни паметници. Те също ни даваг 
данни за датиране на погребенията. Повечето от 
тях са на обикновени и скромни хора, но очевидно 
те са живели охолно, щом са могли да си издигнат 
такива добре изработени надгробни плочи. Най- 
ранната надгробна стела е от петдесетте години на 
1 век“ От надписа й е видно, че селището съше- 
ствува още оттогава като укрепен военен лагер. 
Пак във връзка с тогавашните вярвания и поверия 
за задгробния живот след погребенията се устрой- 
вали угощения. 

Разбира се, както приживе, така и при погребе- 
нията богатите се различават от бедните. Голяма 


Обр. 16. Вносни глинени лампи 


чест от робовладелците били погребвани с доста 
скъпи предмети, с които те не искали да се разде- 
лят. Гробните дарове ни дават представа за ма- 
териалното състояние на погребания, за неговия 
етнически произход и др. Особено. благодатни в това 
отношение са надгробните плочи. В тях винаги се по- 
сочват годините, занятието, народността и други 
данни за починалия. В повечето случаи надгробни- 
те плочи били украсявани с различни орнаменти, 
сцени, ликове на починалите и неговата фамилия 
или растителни орнаменти. При изработването на 
портрети са показани прически, различни видове 
облекла и накити. 

Освен по богатството на погребалните дарове съ- 
словната разлика личи и по местоположението на 
гробовете. Обикновено некрополите били разполо- 
жени от двете страни на главния път. Такъв е слу- 
чаят и с некропола на Августа. По-близо до пътя и 
града погребвали богатите, а по-далеч от тях -- 
бедните. В най-крайните погребения, т. е. на най- 
бедните,, обикновено се откриват само по един-два 
глинени съда. Там не само липсват предметите на 
рзакош, но ги няма и богато орнаментираните к ук- 
расени с различни сцени надгробни стели. 


ПОСЛЕДНИТЕ ДНИ НА АВГУСТА 


Августа, която наследява тракийското селище, 
през П в. вече имала облик на градски център от 
тази епоха. През следващите векове се редуват 
мирни години в римската провинция Долна Мизия. 
Това са периоди на икономически и културен раз- 
цвет -- населението необезпокоявано от вражески 

Обр. 17. Стъклени съдове 


нашествия се отдавало на мирен и творчески труд. 
Тези мирни години се сменяли с години на вражс- 


ски нападения - те носели само пожарища и 
смърт. Августа споделя съдбата на повечето укре- 
пени градове и кастели в провинцията през среда- 


та на И! в. по време на първите готски нашествия. 
градът бил превзет, част от жителите му избити. 
а други отведени в робство. Крепостните стени са 
разрушени, а градът опожарен. Голяма част от иму- 
ществото на населението останало в горящите: 
сгради. 

След оттеглянето на варварската вълна оцелели- 
те се завърнали при родните огнища в опожарения 
град. Трудно било на малкото останали живи да 
възстановят отново селището. Те само заравнили 
разрушените постройки, а на места използували 
останалите здрави стени. Въпреки всички трудно- 
сти, животът разцъфтял отново. 

Вторият подем в икономическия и културен жи- 


39 


вот на Августа е през ГУ в. Тогава отново е възста- 
новена и крепостната стена. Тя следва трасето на 
първоначалната. Августа преживява ужасите и на 
вторите готски нашествия от края на |ГУ в. Освен с 
разрушенията те са маркирани и с една колективна 
находка от бронзови монети. Те са сечени през ТУ в.. 
а последната е от името на имп. Валенс (364-378 
година). От изворите е известно, че той загива в 
едно сражение с готите. За сигурността на града за 
последен път се погрижил византийският имп. Юс- 
тиниан 1. По негово време, както съобщава визан- 
тайският хронист Прокопий, стените за трети път 
са възобновени от основи. : 
Вследствие на последователните разрушения и 
възобновявания на града тук се е натрупал култу- 
рен пласт с дебелина до 1,80 м. Ясно се различават 
трите отделни слоя, маркиращи трите опожарявания 
на Августа. ЕДин над други лежат основите и зи- 
довете на различни сгради, строени последовател- 
но: една след друга. Освен по време на войни, раз- 
рушения имаме и през мирни периоди. Старите, не- 
удобни и износени сгради били разрушавани или прс- 
устроявани в по-удобни. Заедно с крепостната сте- 
на и сградите, многократно са преустройвани и под- 
новявани и градските порти. През У| в. окончател- 
но била зазидана северната порта на града. 
Отделните строителни периоди най-добре личат 
в кула Хе 12 при западната порта. Постоянните пре- 
устройства са повишили нивото на града. При тази 
кула разликата между първоначалния й праг и по- 
следния е повече от | м. Заедно с новите нива на 
града се налага да се повдигат уличните платна и 
свързаната с тях канализационна мрежа. 
Разкритите по време на археологическите разкоп- 

Обр. 18. Мраморна надгробна стела, използувана вторично 
като строителен материал 

ки останки от града показват, че обикновено при- 
чина за разрушаването му са нашествията на вар- 
варските племена. Последното е станало в края на 
УГв. и след него градът не е възобновен. Много дни 
бушувал стихийният пожар. Той унищожил бело- 
каменните обществени сгради и частни жилища. 
По данни на византийския хронист Теофилакт Си- 
моката и от археологическите разкопки бе устано- 
вено, че Августа е разрушена от аварите в 582 г. 
Нападението било извършено ненадейно през ля- 
тото, когато хората били заети с жътва и прибира- 
нето на храните. 

Проучването на античната крепост Августа за- 
пълва редица празнини в познанията ни за укрепя- 
телната система на римския лимес в провинция 
Долна Мизия. Преди всичко това е един от малко: 
то обекти, при който изцяло е проучена северната 
крепостна стена и почти цялата западна с приле- 
жащите им съоръжения, порти, потерни, кули и 
стълбища. Допреди проучването й бе разпростра- 
нено мнението, че укрепването на градовете и ка- 
стелите с каменни стени е станало след първите гот- 
ски нашествия. Нашите проучвания доказаха, че 
крепостната стена на Августа е изградена в перио- 
да 210 -- 238 г., непосредствено преди тези наше- 
ствия. Това не противоречи и на военната полити- 
ка на Римската империя. Тя непрекъснато следя- 
ла племената северно от Дунава, за да може да 
реагира на техните нападения. Въпреки че по това 
време все още Рим владеел отвъддунавска Дакия, 
то било само номинално: Той не можел да я кон- 
тролира, което наложило и изоставянето й в края 
на Ш в. по времето на имп. Аврелиан. Това показ- 
ва, че не е нелогично да се изгради по-стабилна от- 

Обр. 19. Ранносредновековни глинени съдове 


бранителна система на десния бряг на Дунава, 
звено от която е и Августа. 


СЛАВЯНО-БЪЛГАРСКОТО СЕЛИЩЕ ОКОЛО 
РАЗВАЛИНИТЕ НА АВГУСТА 


Още преди започването на спасителните археоло- 
гически проучвания, при прокопаване на напоител- 
ни канали в околностите на Калето бяха открити 
глинени съдове. Те са с характерла форма и укра- 
са за ранното българско средновековие (обр. 19). 
Гова ни даде основапие да предположим, че живо- 
тът в тази местност не е прекъснал с разрушава- 
нето на Августа през УГ в. След започването на 
разкопките вече по-отблизо можехме да следим из- 
копните работи и да обходим местността. Тези про- 
учвания потвърдиха мнението, че западно и юго- 
западно от Калето след едно. двувековно прекъсва- 

ооо 


ве е продължил животът. Нашите прадеди били 
привлечени от удобното за земеделие и животно- 
въдство поле и-те се заселили в близост с руините 
на Августа. 

Освен това Кр. Миятев”, а по-късно и Ж. Въ- 
жарова? локализират в югоизточния край на Ка- 
лето средновековно българско селище. При обхож- 
дане на терена в тази част на обекта се откриват 
отделни фрагменти от средновековна керамика, 
украсена с гребен преди изпичането. В проучената 
досега част все още не сме попаднали на среднове- 
ковен пласт Вероятно и в югоизточната част на 
Калето, където е локализирано средновековното 
селище, пластът е много тьнък и вследствие на 
машинната обработка е разрушен. Това ни навежда 
на мисълта, че животът тук е продължил само за 
кратко време. 

Известни податки за средновековен > некропол 
имаме западно от крепостта. Пак при изкопни ра- 
боти за напоителни канали открили амфоровидна 
стомна и малко бронзово пръстенче със стилизи- 
ран гълъб върху плочката (обр. 20). Те са откри- 
ти на доста голяма дълбочина заедно с човешки ко- 
сти по сведение на работниците, работили на ка- 
нала. Съдейки по ориентацията, погребението е 
християнско, но както на много места със запазва- 
не на част от езическия обряд, като поставянето 
на гробен дар - амфоровидна стомна. Тя е из- 
работена от добре пречистена глина със сив цвят 
след изпичането. Отвън е украсена с мрежест орна- 
мент от излъскани линии, направени преди изпича- 
нето на съда. В тази местност и преди са откри- 
вани подобни материали, но не е запазено нищо 
от тях. 

Обр. 50. Амфоровидна стомна и бронзов пръстен 


ст 

